Retten i Aalborg er igen velbesøgt af pressefolk og tilhørere, når det fjerde retsmøde torsdag begynder i sagen mod en 27-årig nordjyde, der er tiltalt for at planlægge et eller flere masseskyderier i Nord- og Østjylland. Ved de første tre retsmøder har den tiltalte og flere vidner givet deres forklaringer i retten, hvor det er kommet frem, at den tiltalte i både sit manifest og i nogle videodagbøger har skrevet eller talt om hans drøm om at udføre masseskyderier. Selv siger den tiltalte, at det hele har været en fantasi, han har oplevet inde i hovedet, men at det aldrig var noget, han havde planlagt at føre ud i livet.
Efter en uges pause genoptages retssagen nu mod den 27-årige nordjyske mand, der er tiltalt for at planlægge et eller flere masseskyderier.